open-index/open-wikipedia-markdown huggingface dataset:
بھارت میں زرتشتیت

**بھارت میں زرتشتیت** کی شاندار تاریخ ہے۔ زرتشتیت کے پیروکار ساسانی عہد سے ہندوستان میں رہ رہے ہیں۔ اسلامی عہد میں زرتشتی مسلسل ہندوستان منتقل ہوتے رہے۔ ایران کی اسلامی فتح کے بعد یہ سلسلہ ہجرت شروع ہوا تھا۔ ایران میں فتوحات کے عہد میں زرتشت کے پیروکاروں کی کمی ہو گی۔ صفوی سلطنت کے دور میں زبردستی شیعیت قبول کرنے پر زور دیا گیا تو تب بھی زرتشتیوں نے ہندوستان ہجرت کی۔

بھارت کی فضا میں جہاں کئی دیگر مذاہب بس رہے تھے، زرتشتیت کو سکون حاصل ہوا۔ آج دنیا میں بھارت زرتشتیت کے پیروکاروں کی تعداد کے حساب سے سب سے بڑا ملک ہے۔ بھارت میں زرتشی افراد جن کو پارسی کہا جاتا ہے، بالی وڈ، معیشت، بھارت کی افواج اور سماجی کاموں میں نظر آتے ہیں۔ برطانوی دور میں تحریک آزادی ہند میں بھی پارسی شخصیات نے حصہ لیا۔

## تاریخ
632ء میں یزد گرد سوم ایران میں اقتدار میں آیا، لیکن عرب مسلم فوجوں نے ایران پر حملے شروع کر دیے تھے۔ دوسرے خلیفہ عمر بن خطاب کے دور میں نہاوند کی لڑائی میں مسلم فوج نے یزدگرد کی فوج کو شکست دے دی، یزرگرد کو مرو میں 652ء میں قتل کر دیا گیا۔ یوں ایران میں ساسانی سلطنت اور سرکاری طور پر زرتشتیت کی تاریخ ختم ہو گئی۔ بعض ساسانی تاریخی ادب کے ساتھ ساتھ اپنے مذہب اور رسم الخط کو کھونے کے دوران میں زبان اور ثقافت بنیادی طور پر بچ گئے۔ آٹھویں اور تیرہویں صدی کے دوران میں، مسلمان غلبے کے نتیجے میں زرتشتیوں کے خلاف سیاسی اور سماجی دباؤ بڑھتا گيا اور فتوحات کے ساتھ، ایرانیوں نے آہستہ آہستہ اپنا اہم مذہب کھو دیا۔

## آبادیات
بھارت میں 2011ء کی مردم شماری کے مطابق بھارت میں 57,264 پارسی ہیں۔ اس سے قبل 1981ء کی مردم شماری کے مطابق بھارت میں پارسیوں کی تعداد 71,630 تھی۔ آزادانہ ذرائع کے مطابق بھارت میں پارسیوں کی تعداد کا تخمینا 100,000 لگايا گیا ہے۔

بھارت میں زرتشتیت انتہائی تسلیم شدہ گرہوں میں سے ایک ہے، پارسی افراد مختلف شعبہ ہائے زندگی میں فعال کردار ادار کرتے ہیں، جیسا کہ فلم، صنعت، سیاست، تعلیم وغیرہ۔
## مزید دیکھیے
* زرتشت مت کے پیروکار بلحاظ ملک

## بیرونی روابط
* Zoroastrianism and Hinduism – a comparison of both religions and exploring the origins of Zoroastrianism

## حوالہ جات

بھارت میں زرتشتیت
زمرہ:بھارت میں مذہب
زمرہ:زرتشتیت بلحاظ ملک
زمرہ:قدیم ہندوستانی فلسفے میں تحریکیں
زمرہ:وید
زمرہ:ہندوستانی فلسفہ
زمرہ:ثنویت
زمرہ:ویکی ڈیٹا سے مختلف مختصر وضاحت
عبد العلی مزاری

**عبد العلی مزاری** ایک افغانستانی سیاست دان، مجاهد اور پارٹی (حزب وحدت) کے بانی تھے۔

عبد العلی مزاری 1946 میں افغانستان کے بلخ صوبے میں پیدا ہوئے تھے۔ اس نے 1995 میں غزنی، افغانستان میں طالبان کی طرف سے قتل کیا۔

## حوالہ جات

* bbc.com/persian
* afghan-web.com/bios

زمرہ:1946ء کی پیدائشیں
زمرہ:1995ء کی وفیات
زمرہ:طالبان کے ہاتھوں قتل ہونے والی شخصیات
زمرہ:صوبہ بلخ کی شخصیات
زمرہ:ہزارہ سیاست دان
زمرہ:ہزارہ شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:افغان شیعہ
زمرہ:بلخ میں پیدا ہونے والی شخصیات
زمرہ:افغان سیاسی مقتولین
زمرہ:مقتول افغان سیاست دان
زمرہ:افغان شخصیات
زمرہ:اغوا شدہ شخصیات
زمرہ:مقتولین
زمرہ:بیسویں صدی کی افغان شخصیات
عبد الخالق ہزارہ (سیاست دان)

**عبد الخالق ہزارہ** پاکستان، بلوچستان، ہزارہ ٹاؤن میں نسلی ہزارہ سیاست دان ہے۔ وہ نومبر 2010 سے ہزارہ ڈیموکریٹک پارٹی کے چیئرمین تھے اور کوئٹہ شہر کونسل کا رکن ہے۔

## بیرونی روابط ==. .  جاے پیدایش ناور. . .  غزنی افغانستان
* www.hdp.org.pk

زمرہ:اکیسویں صدی کے پاکستانی سیاست دان
زمرہ:بقید حیات شخصیات
زمرہ:ہزارہ سیاست دان
زمرہ:ہزارہ شخصیات
زمرہ:ہزارہ ڈیموکریٹک پارٹی کے سیاست دان
زمرہ:ہزاری نژاد کی پاکستانی شخصیات
زمرہ:پاکستانی سیاست دان
زمرہ:پاکستانی شیعہ
حزب وحدت

**حزب وحدت اسلامی افغانستان** مختصر میں **حزب وحدت**، افغانستان میں ہزارہ قوم کی سیاسی پارٹی ہے، جس میں عبد العلی مزاری نے 1989 میں قائم کیا۔

## حوالہ جات

زمرہ:1989ء میں قائم ہونے والی سیاسی جماعتیں
زمرہ:افغانستان کی سیاسی جماعتیں
زمرہ:افغانستان میں باغی گروہ
زمرہ:ہزارہ سیاسی جماعتیں
زمرہ:ویکی ڈیٹا سے مختلف مختصر وضاحت
زمرہ:اسلامی سیاسی جماعتیں
زمرہ:شیعی تنظیمیں
جیومورفولاجی

ایک سائنس جس میں زمین کی اشکال اور ان کی صورت گری کے عمل کا مطالعہ کیا جاتا ہے۔ جیو مور فولاجی تین یونانی الفاظ کا مرکب لفظ ہے جیو یعنی زمین، مورفی یعنی شکل اور لوگوس یعنی مطالعہ اس طرح جیو مور فولاجی کے معنی زمینی اشکال کا مطالعہ ہوئے۔ جیو مور فولاجی میں اشکال زمینی پر غور کیا جاتا ہے کہ وہ اس صورت میں کیسے ظاہر ہوئیں؟ ان کی تا ریخ حرکیات پر تحقیق کی جاتی ہے اور پھر ان سب کے ساتھ مختلف ریاضیاتی اعدادو شمار کو شامل کر کے مستقبل کی صورت گری کی پیش گوئیاں کی جاتی ہیں۔ جیو مور فولاجی کا استعمال جغرافیہ، جیالوجی، آرکیالوجی، انجینئری جیالوجی اور جیو میٹریکل انجنیئرنگ اور اس سے متعلقہ تمام تحقیقی شعبہ جات میں ہوتا ہے۔

## حوالہ جات

زمرہ:ارضیات
زمرہ:ثقالت
زمرہ:زلزلیات
زمرہ:زمینیات
زمرہ:شکلی جغرافیہ
زمرہ:علم السیارہ
زمرہ:وضعی تخطیط
زمرہ:طبیعی جغرافیہ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
حدوث عالم

فلسفے کی اصطلاح، معنی اس کے آغاز عالم کے ہیں ۔ حدوث حدث سے ہے اور حدث ظاہر ہونے، اٹھنا، زمانہ حال میں وقوع پزیر ہونے کو کہا جاتا ہے۔ حکماء نے اس اصطلاح کے دو معانی بیان کے ہیں۔
کسی چیز کا عارضی طور پر عدم سے وجود میں آنا اس کو حدوث زمانی کہتے ہیں۔ متکلمین کی ہاں حدوث عالم کے معنی آغاز وقت کے لیے جاتے ہیں۔ چنانچہ وہ ہستی باری کے اثبات کے لیے آغازعالم کو مانتے ہیں۔ امام غزالی اپنے قیاس منطقی کو اس طرح ثابت کرتے ہیں ہرحادث وجود کو عدم سے وجود میں لانے کا کوئی نہ کوئی سبب ہوتا ہے چونکہ یہ عالم بھی وجود رکھتا ہے جس کی پیدائش کا آغاز ہے لہذا ضروری طور پر وہ کوئی نہ کوئی سبب رکھتا ہے۔
یونانی فلسفے کے پیروکاروں کے نزدیک حدوث سے حادثے کا اظہار ہوتا ہے۔ یعنی کسی چیز کا عدم سے وجود میں آنا۔لیکن علم الوجود کے اعتبار سے یہ ضروری نہیں کہ اس میں زمان کی بھی آمیزش ہو اس کا نام حدوث ذاتی ہے۔

## حوالہ جات

## حوالہ جات
ویدانت

**ویدانت** یا **اُتر میمانسا** ہندو مذہب کے چھ تقلید پسند (آستک) مکاتب فکر میں سے ایک فلسفہ ہے۔ ویدانت کا لفظی مطلب ‘ویدوں کا اختتام‘ یا ‘جوہر’ لیا جاتا ہے۔ یہ ان تمام نظریات و فلسفہ ہائے مذہب و روایات کا عکاس ہے جو اپنیشدوں میں اس حوالے سے بیان کی گئیں ہیں۔ یہ کسی مخصوص عقیدے کا احاطہ نہیں کرتا بلکہ اصطلاح متبدل ہے جو ان تمام عقائد و نظریات اور ان کی ذیلی شاخوں کو کفایت کرتی ہے جو دور ثنویت سے عہد غیر ثنویت تک پہنچتی ہیں۔ وہ تمام پرستھانترائی تک عقائد جو متن ہائے مشترک کی بنیاد پر مماثل مشترک یا بعینہ ہیں۔ پرستھانترائی مکھیہ اپنیشد ، برہم سوتر اور بھگوت گیتا کی ایک اصطلاح مشترک ہے۔

تمام ویدانتی مکاتب فکر درج ذیل تین عقائد و روایات کی اساس سے متمسک تو ہیں لیکن ان کی تشریحات باہمی تعلق میں قدرے اختلاف رکھتے ہیں۔ برہمن - حتمی مابعد الطبیعی حقیقت ، آتما/ جیو آتما - روح مطلق یا ذات باطنی  اور پراکرتی - عالم مشاہدات قیاسی ، مسلسل تغیر پزیر مادی دنیا، جسم اور مادہ۔

زمرہ:ہندوستانی فلسفہ
زمرہ:ثنویت
زمرہ:شعور
زمرہ:غیر ثنویت
زمرہ:قدیم ہندوستانی فلسفے میں تحریکیں
زمرہ:وید
زمرہ:ہندؤوں کے فلسفیانہ تصورات
زمرہ:فلسفیانہ مدارس و روایات
زمرہ:فلسفیانہ تحریکیں
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویدانت
ریاست باونی

**ریاست باونی** ہندوستان کے برطانوی عہد استعمار کی ایک چھوٹی سند نوابی ریاست تھی۔ یہ ریاست بندیلکھنڈ ایجنسی کی ریاستوں میں تنہا مسلم ریاست تھی۔ اس کے حکمران کو برطانوی راج میں گیارہ توپوں کی سلامی دی جاتی تھی۔ باونی ریاست کے شاہی خاندان کا دعویٰ ہے کہ وہ حیدرآباد دکن کے آصف جاہی خاندان سے تعلق رکھتے ہیں اور اس لحاظ سے ان کا سلسلۂ نسب پہلے اسلامی خلیفہ ابو بکر صدیق سے جا ملتا ہے۔

ریاست باونی اترپردیش کے بیتوا، جمنا دو آبے میں قائم تھی اور اس کا پایہ تخت کدورا میں واقع تھا۔ ریاست کی سرحدیں شمال میں ضلع کاؤنپور سے، مغرب میں ضلع جالون سے اور مشرق مں ہمیرپور سے ملتی تھیں۔ نیز جنوب مشرق میں کچھ حصے ریاست بیری سے بھی متصل تھے۔ لفظ "باونی" ہندوستانی زبان کے لفظ باون (52) سے نکلا ہے۔ اسے باونی کہنے کی وجہ یہ تھی کہ جب اس ریاست کو سند دی گئی تو اس وقت اس کے رقبے میں کل باون گاؤں تھے۔ سنہ 1901ء میں ریاست باؤنی کی مجموعی آبادی 19780 نفوس پر مشتمل تھی جس میں ستاسی فیصد ہندو اور بارہ فیصد مسلمان تھے۔

## تاریخ
ریاست باونی کو سنہ 1784ء میں عماد الدین و الملک غازی خان نے قائم کیا تھا جن کا نظام حیدرآباد کے آصف جاہی شاہی سلسلہ کی ایک شاخ سے تعلق تھا، عماد الدین مغلیہ سلطنت میں وزیر تھے۔ انھوں نے مرہٹہ پیشوا سے معاملہ کرکے کالپی کے قریب باون گاؤں پر مشتمل جاگیر حاصل کی تھی۔ سنہ 1806ء میں مرہٹہ سلطنت کی شکست کے بعد ریاست باونی برطانیہ کے زیر تسلط آگئی۔ سنہ 1815ء کے بعد ریاست کا پایہ تخت کالپی سے کدورا منتقل ہو گیا۔

ریاست کے آخری تاج دار محمد الحسن مشتاق نے 15 اگست 1947ء کو بھارت ڈومینین میں انضمام کے معاہدے پر دستخط کیے لیکن 2 اپریل 1948ء کو ریاست کے وندھے پردیش میں شامل ہونے تک حکمران رہے اور بعد ازاں 31 دسمبر 1949ء تک صدر ریاست کی حیثیت سے ان کا عہدہ باقی رہا۔

## مزید دیکھیے
* کدورا
* نظام حیدرآباد
* سنی شاہی خاندانوں کی فہرست

## حوالہ جات

## بیرونی روابط
* 
* Pictures of Baoni State
* Kadaura Destination Guide

زمرہ:1784ء میں قائم ہونے والے ممالک اور علاقے
زمرہ:1948ء میں تحلیل ہونے والی ریاستیں اور عملداریاں
زمرہ:اتر پردیش کی نوابی ریاستیں
زمرہ:ضلع جالون
زمرہ:ہندستان کی مسلم نوابی ریاستیں
زمرہ:بھارت میں 1948ء کی تحلیلات
زمرہ:ہندوستان میں 1784ء کی تاسیسات
زمرہ:توپوں کی سلامی والی نوابی ریاستیں
زمرہ:مدھیہ پردیش کی تاریخ
زمرہ:اٹھارویں صدی میں قائم ہونے والے ممالک اور علاقے
زمرہ:مدھیہ پردیش کی نوابی ریاستیں
زمرہ:1956ء کی تحلیلات
ریاست بھیکم پور و دتاؤلی

**امارت بھیکم پور و دتاولی** صوبہ اترپردیش کے شہر علی گڑھ میں واقع ہندوستان کے عہد استعمار کی ایک نیم نوابی ریاست تھی جو آزادی ہند کے بعد ڈومینین بھارت میں ضم ہو گئی۔ ہندوستان میں برطانوی راج کی آمد سے قبل تقریباً چار صدیوں تک افغان شہر جلال آباد کے شیروانی پٹھانوں کی نسل اس کی حکمران رہی۔ مغلیہ سلطنت کے زوال اور برطانوی راج کے عروج کے درمیانی عرصے میں شیروانی پٹھانوں کی یہ نسل عملاً خود مختار ہو گئی تھی۔

## تاریخ
شیروانی پٹھانوں کے اس قبیلے کی دو اہم شاخیں تھیں، بھیکم پوری شاخ اور دتاولی شاخ۔ ان دونوں شاخوں میں آپسی شادی کا رواج تھا۔ چنانچہ اس قبیلہ کا سلسلۂ نسب باہمی قرابتوں کا ایک چیستاں معلوم ہوتا ہے۔ آپسی شادیوں کی بنا پر خاندانی جائداد اور اثاثے اسی قبیلہ میں محفوظ رہے۔ اس قبیلہ سے تعلق رکھنے والا شیروانی خاندان جدت پسندی اور قدامت پسندی کا خوب صورت امتزاج معلوم ہوتا تھا اور اسی کا نتیجہ تھا کہ شیروانی خاندان حصول تعلیم کا زبردست حامی رہا خواہ تعلیم اسلامی ہو یا مغربی۔ اسی پر بس نہیں بلکہ ساتھ ہی یہ خاندان تعلیم نسواں کا بھی داعی تھا لیکن خاندان کی خواتین حصول تعلیم کے ساتھ سخت پردہ میں رہتیں اور گھر میں رہ کر تعلیم حاصل کرتی تھیں۔ شیروانیوں کی وفادارانہ سیاست سول سروس اور اصلاحی انجمنوں میں رکنیت سے ظاہر ہوتی ہے۔ پہلی جنگ عظیم سے قبل اور بعد میں شیروانیوں نے برطانیہ مخالف تحریکات کی مخالفت بھی کی تھی۔

## مشہور ارکان خاندان
ضلع علی گڑھ میں آباد شیروانی خاندان کی معروف شخصیتیں حسب ذیل ہیں:

نواب شجاعت خان: مغل شہنشاہ شاہ جہاں کے سپہ سالار۔

نواب باز خان (1750ء – 1830ء): سنہ 1803ء میں معرکہ علی گڑھ میں لارڈ لیک کے ہاتھوں مرہٹوں کی شکست کے بعد نواب باز خان انگریزوں سے جا ملے تھے۔

نواب داؤد خان (1785ء – 1866ء): سنہ 1833ء میں انگریزوں نے جب قلعہ آگرہ کی قیمتی اشیا کو نیلام کیا تو انھوں نے اس کا ایک دروازہ خرید کر سنہ 1835ء میں قلعہ بھیکم پور میں لگایا تھا۔ بعد ازاں سنہ 1961ء میں شیروانی خاندان نے یہ دروازہ علی گڑھ مسلم یونیورسٹی کو بطور تحفہ پیش کیا جہاں اسے 1963ء کو نصب کر دیا گیا۔

## حوالہ جات

زمرہ:1947ء میں تحلیل ہونے والی ریاستیں اور عملداریاں
زمرہ:اترپردیش کی مسلم برادریاں
زمرہ:افغان نژاد ہندوستانی شخصیات
زمرہ:بھارت کی مسلمان برادریاں
زمرہ:بھارتی مسلم شخصیات
زمرہ:پشتون شاہی سلاسل
زمرہ:پشتون نژاد بھارتی شخصیات
زمرہ:تاریخ اتر پردیش
زمرہ:تاریخ ہند کے نامکمل مضامین
زمرہ:زمینداری جاگیریں
زمرہ:سابقہ امارتیں
زمرہ:ہندستان کی مسلم نوابی ریاستیں
زمرہ:ہندوستان کی نیم نوابی ریاستیں
زمرہ:ہندوستان کے نواب
زمرہ:1700ء کی دہائی میں قائم ہونے والے ممالک اور علاقے
دمبوره

تصغیر|
**دمبوره** ایک ترک موسیقی آلہ ہے جو عام طور پر وسطی ایشیائی ممالک جیسے قازقستان، ازبکستان، ترکمنستان، تاجکستان اور افغانستان میں استعمال ہوتا ہے۔

## بیرونی روابط
*  دمبوره
*  دمبوره

زمرہ:دمبوره
زمرہ:ادوات موسیقی
زمرہ:قازقستانی موسیقی
زمرہ:کرغزستانی موسیقی
زمرہ:وسط ایشیا
افغانستان بھارت تعلقات

اسلامی جمہوریہ افغانستان اور جمہوریہ بھارت کے مابین دوطرفہ تعلقات روایتی طور پر مضبوط اور دوستانہ ہیں۔ 1980ء کی دہائی میں سویت اتحاد کی پشت پناہی سے بننے والے جمہوری جمہوریہ افغانستان کو جنوبی ایشیا میں صرف بھارت نے تسلیم کیا، البتہ 1990ء کی دہائی میں افغانستان خانہ جنگی اور طالبان حکومت کے دور میں تعلقات گھٹ گئے۔ بھارت نے افغانستان میں طالبان کی بے دخلی میں مدد کی اور افغانستان کے لیے انسان دوست اور تعمیراتی امداد کا سب سے بڑا علاقائی فراہم کنندہ بن چکا ہے۔ افغانستان کی تعمیر نو کی کوششوں کے طور پر بھارتیوں مختلف تعمیراتی منصوبوں میں کام کر رہے ہیں۔ پاکستان نے بھارتی انٹیلی جنس ایجنسی را پر الزام لگایا ہے کہ وہ پاکستان کو بدنام کرنے اور عسکریت پسندوں کی تربیت اور معاونت کے لیے کام کر رہے ہیں، اس دعوے کو بھارت اور امریکا کی طرف سے سختی سے مسترد کر دیا گیا۔ ماضی میں پاکستان افغانستان کا اہم اتحادی رہا ہے۔

2007ء میں حامد محمود کرزئی کے ایک قریبی رشتے دار نے بیان دیا کہ بھارت افغانستان کا محبوب ترین ملک ہے۔ بھارت میں افغانستان کے سفیر شاہدہ محمد ابدالی نے اپریل 2017ء میں بیان دیا کہ بھارت علاقاائی سطح پر افغانستان کا سب بڑا امداد دینے والا ملک ہے جب کہ 3 بلین ڈالر کی اس امداد کے ساتھ بھارت عالمی سطح پر پانچواں بڑا ہے جو افغانستان کی مالی معاونت کر رہا ہے۔ بھارت نے افغانستان میں 200 سرکاری و غیر سرکاری اسکولوں کی تعمیر کی ہے اور 1000 ہزار ملبہ و طالبات کو تعلیمی وظائف دینے کے ساتھ ساتھ اپنے ملک میں 16,000 ہزار افغان طلبہ و طالبات کو بھارتی کالجوں و جامعات میں داخلہ دیا ہے۔

### ٹرانس افغانستان پائپ لائن

## افغانستان میں بھارتی سفارت خانے اور قونصل خانے
بھارت کابل میں ایمبسی چلا رہا ہے اور ہرات، قندھار، جلال آباد اور مزار شریف میں قونصل خانے قائم کیے ہیں۔

افغانستان میں بھارتی سفارت خانے اور قونصل خانوں  پر کئی بار دہشت گردوں نے حملہ کیا ہے۔

## مزید دیکھیے

* افغانستان میں بھارتی
* بھارت میں افغان
* افغانستان میں ہندومت
* افغانستان میں بدھ مت
* افغانستان میں سکھ مت

## حوالہ جات

## مزید پڑھیے
* 
* Marsh, Brandon. *Ramparts of Empire: British Imperialism & India's Afghan Frontier 1918–1948* (2016)
* Pant, Harsh V. (2012)۔ ''India’s Changing Afghanistan Policy : Regional and Global Implications.'' Carlisle, PA : Strategic Studies Institute، U.S. Army War College۔

زمرہ:افغانستان بھارت تعلقات
زمرہ:افغانستان کے دوطرفہ تعلقات
زمرہ:بھارت کے دوطرفہ تعلقات
سراج محفوظ داؤد

**سراج محفوظ داؤد** یا ایس ایم داؤد (1 جنوری 1931-10مئی2010) ایک وکیل تھا جو بعد میں ہندوستان کی عدالت عالیہ کا جج بنا۔ ریٹائرمنٹ کے بعد انھوں نے انسانی حقوق کے مسائل کی عدالت خصوصی کے تحت تحقیقات کی۔
سراج محفوظ داؤد یکم جنوری 1931 میں پیدا ہوئے تھے۔
اس نے پولیٹیکل سائنس میں ایم اے کرنے کے لیے ناگ پور یونیورسٹی اٹینڈ کی۔
اس کے بعد ایل ایل بی کی ڈگری حاصل کی۔
1951 سے 1954 تک ناگپور میں ضلعی وکیل کی حیثیت سے خدمات سر انجام دی۔ ستمبر 1954 میں داؤد امراوتی، ودھراب میں اعلیٰ جماعت کا سول جج ، جونیئر ڈویژن اور جوڈیشل مجسٹریٹ بن گیا۔
فروری 1968 میں ان کی ترقی ہوئی اور وہ اسسٹنٹ جج بن گئے۔ اگست 1974 میں ڈسٹرکٹ جج کے طور پر ان کی ترقی ہوئی اور جنوری 1982 میں انتخاب گریڈ کے ضلعی جج بن گئے۔ انھوں نے مہاراشتڑا حکومت میں منتریالہ قانون اور جوڈیشنل ڈیپارٹمنٹ میں ڈپٹی اور جوئنٹ سیکرٹری کے طور پر بھی کام کیا۔ وہ دسمبر 1982 سے جولائی 1985 تک عدالت عالیہ بمبئی کے رجسٹرار رہے۔ جب انھیں بنچ آف ہائی کورٹ نے مقرر کیا جنوری 1993تک مسلسل کام کرتے رہے تھے۔ ریٹائرنگ کے بعد داؤد بھارت کی سپریم کورٹ کے سینئر وکیل بن گئے۔ حسبت سریش اور داؤد کو دسمبر 1992 اور جنوری 1993 میں ہونے والے بمبئی کے فسادات کی تحقیق کے لیے مقرر کیا گیا۔ انھوں نے اس رپورٹ کے حاصل شدہ نتائج "دی پیپلز پیڈ کے نام سے 1995 شائع کیے۔
انھوں نے بین الاقوامی انسانی حقوق کمیشن پر عدالت خصوصی کی طرف سے کام کیا جس نے 1992–93 کے فرقہ ورانہ فسادات اور اس سے ہونے والے انتشار کی تحقیق کی۔ اس تحقیقات کے بعد ایس ایم داؤد کو ستمبر 2001 میں مسلمانوں اور سماجی کارکنوں کے اجلاس کے لیے مدعو کیا گیا بجائے شیو سینا اور پولیس کے، جنھوں نے رپورٹ میں اپنے ہی شہریوں کے خلاف سختی سے الزام عائد کیا تھا۔
گجرات میں نرمدا دریا پر سردار سروور ڈیم پروجیکٹ ایک بہت ہی متنازع منصوبہ تھا جس کی وجہ سے بہت سے لوگوں کو بے گھر ہونا پڑتا۔

## حوالہ جات

;ذرائع

* 
* 
* 
* 
* 

* 
* 
* 
* 

## بیرونی روابط
* 

زمرہ:1931ء کی پیدائشیں
زمرہ:2010ء کی وفیات
زمرہ:بیسویں صدی کے بھارتی منصفین
زمرہ:بھارتی مسلم شخصیات
زمرہ:ناگپور کے اسکالر
زمرہ:بیسویں صدی کے ہندوستانی مسلمان
زمرہ:بمبئی ہائی کورٹ کے جج
ریاست کوروائی

**ریاست کوروائی** ہندوستان کے عہد استعمار کی ایک نوابی ریاست جو بھوپال ایجنسی کے تابع تھی۔ ریاست کا پایہ تخت کوروائی کے مقام پر واقع تھا۔ سنہ 1715ء میں محمد دلیر خان نے قصبہ کوروائی کی بنیاد رکھی۔ سنہ 1892ء کے اعداد و شمار کے مطابق ریاست کا کل رقبہ 368 کلومیٹر پر محیط تھا اور اس کی مجموعی آبادی 30631 افراد پر مشتمل تھی۔

## تاریخ
سنہ 1713ء میں مغلیہ سلطنت کے ایک افغان فوجی محمد دلیر خان نے ریاست کوروائی کی بنیاد رکھی۔ انیسویں صدی کی ابتدا میں یہ ریاست انگریزوں کے قبضے میں چلی گئی اور سنہ 1817ء میں وہ برطانیہ کے زیر نگین آگئی۔ ریاست کے آخری فرماں روا نے 15 جون 1948ء کو اپنی ریاست کے بھارت ڈومینین میں انضمام کے معاہدے پر دستخط کیے۔

## حکمران
ریاست کوروائی کے حکمران خاندان کی بنیاد محمد دلیر خان نے رکھی تھی جو اورکزئی قبیلہ کے ایک پختون تھے۔ قیام ریاست کے بعد انھوں نے نواب کا لقب اختیار کیا۔ نواب دلیر خان ریاست بھوپال کے نواب دوست محمد خان کے عزیز اور ہم عصر تھے۔ نواب دلیر خان کے بعد ان کے فرزند عزت خان نے مرہٹوں سے اتحاد کر لیا تھا اور سنہ 1761ء میں پانی پت کی تیسری جنگ میں وہ مرہٹوں کی جانب سے شریک جنگ ہوئے۔ مرہٹوں کو اس جنگ میں شکست فاش ہوئی۔ عزت خان بھی سخت زخمی ہوئے اور میدان جنگ سے ان کے ماموں انھیں بچا کر لے گئے۔ صحت یابی کے بعد عزت خان احمد شاہ ابدالی کے وفادار ہو گئے اور نتیجتاً انھیں ابدالی نے بڑے خطابات اور جاگیروں سے سرفراز کیا۔ لیکن جنگ کے زخموں سے انھیں مکمل شفایابی نہیں مل سکی تھی، چنانچہ کوروائی پہنچ کر ان کی وفات ہو گئی۔

عزت خان کے فرزند حرمت خان کو مرہٹوں نے اپنے پاس تین برس تک قید رکھا۔ اور جب تک انھوں نے کچھ گاؤں اور تین لاکھ روپے مرہٹوں کو نہیں دیے انھیں رہا نہیں کیا۔ رہائی کے بعد حرمت خان نے انگریزوں سے اس امید میں اتحاد کر لیا کہ انگریزوں کی مدد سے ان کے علاقے واپس مل جائیں گے لیکن انگریزوں نے حرمت خان کے علاقے واپس دینے کی بجائے انھیں اپنی عمل داری میں شامل کر لیا۔ بعد ازاں ریاست کوروائی بھی برطانوی اقتدار اعلی کے تابع ہو گئی۔
## حوالہ جات

زمرہ:1713ء میں قائم ہونے والے ممالک اور علاقے
زمرہ:1948ء میں تحلیل ہونے والی ریاستیں اور عملداریاں
زمرہ:ایشیا میں 1713ء کی تاسیسات
زمرہ:پشتون شاہی سلاسل
زمرہ:ضلع ودیشا
زمرہ:ہندستان کی مسلم نوابی ریاستیں
زمرہ:مدھیہ پردیش کی تاریخ
زمرہ:مدھیہ پردیش کے شہر و قصبات
زمرہ:اٹھارویں صدی میں قائم ہونے والے ممالک اور علاقے
زمرہ:مدھیہ پردیش کی نوابی ریاستیں
فاطمہ بیوی

ایم **فاطمہ بیوی** (30 اپریل 1927 – 23 نومبر 2023ء) سپریم کورٹ آف انڈیا کی سابقہ جج تھیں۔ 1989ء میں ان کو مسند عدالت کے لیے منتخب کیا گیا اور وہ پہلی خاتون جج تھیں جن کو سپریم کورٹ آف انڈیا کا حصہ بنایا گیا اور پہلی مسلمان خاتون کے طور پر ملک کے نظام عدلیہ میں بھرتی ہوئیں۔

عدالت سے ریٹائرمنٹ پر قومی انسانی حقوق کمیشن کی رکن کے طور پر خدمات سر انجام دیں اور اس کے بعد 1997ء سے 2001ء تک ریاست تاملناڈو بھارت کی گورنر کی حیثیت سے کام کیا۔
فاطمہ بیوی 30 اپریل 1927ء کو پتھینا متھیٹٹا، تریونکور، جو اب بھارتی ریاست کیرالہ کا حصہ ہے، میں پیدا ہوئیں۔
ان کے والد اناویتل میرا صاحب اور والدہ خدیجہ بی بی تھی۔
انھوں نے کیتھولک ہائی اسکول پتھینامتھیٹٹا سے اپنیاسکول کی تعلیم مکمل کی اور بی ایس سی یونیورسٹی کالج تریونڈم سے حاصل کی۔ انھوں نے اپنا بی ایل گورنمنٹ لا کالج تھروانتھپورم سے مکمل کیا۔
فاطمہ کو14 نومبر 1950ء میں ایڈووکیٹ کی حثیت سے داخلہ ملا۔ انھوں نے کیرالہ میں چھوٹی عدلیہ میں اپنا کیرئیر شروع کر دیا۔ انھیں مئی 1958ء میں ذیلی -باضابطہ عدالتی کارروائی میں منصف کے طور پر مقرر کیا گیا۔
1968ء میں ذیلی باضابطہ جج کے طور پر ان کی ترقی ہوئی اور 1972ء میں چیف جسٹس مجسٹریٹ ڈسٹرکٹ اور 1974ء میں سیشن جج کے طور پر ترقی ملی۔
جنوری 1980ء میں وہ جوڈیشل رکن کی حیثیت سے انکم ٹیکس سے متعلق اپیل کی ضابطہ کارروائی میں مقرر ہوئیں۔
4 اگست 1983ء میں ہائی کورٹ کی جج کے طور پر ان کی ترقی کی گئی۔ 14 مئی 1984ء میں ہائی کورٹ کی مستقل جج بن گئیں۔
29 اپریل 1989ء کو انھیں ہائی کورٹ کے جج کر طور پر ریٹائر کیا گیا لیکن پھر 6 اکتوبر 1989ء کو مزید دو سال کے لیے جج کی حیثیت پر باقی رکھا گیا۔ اور یوں ان کی ریٹائرمنٹ 2 اپریل 1991ء میں ہوئی۔
پھر اس کے بعد وہ 25 جنوری 1997ء میں ریاست تاملناڈو کی گورنر مقرر ہوئیں۔
ریاستی گورنر کی حیثیت سے اس نے راجیو گاندھی قتل کیس کی مذمت کی اور اس میں ملوث چار قیدیوں کی رحم کی درخواست کو مسترد کر دیا۔

فاطمہ بیوی کا انتقال 23 نومبر 2023ء کو 96 سال کی عمر میں ہوا۔

## حوالہ جات

## بیرونی روابط

زمرہ:1927ء کی پیدائشیں
زمرہ:اکیسویں صدی کی بھارتی خواتین سیاست دان
زمرہ:اکیسویں صدی کے بھارتی سیاست دان
زمرہ:بقید حیات شخصیات
زمرہ:بیسویں صدی کی بھارتی سیاست دان خواتین
زمرہ:بیسویں صدی کے بھارتی سیاست دان
زمرہ:بیسویں صدی کے بھارتی قانون دان
زمرہ:بیسویں صدی کے بھارتی منصفین
زمرہ:بھارت کی ریاستی خواتین گورنر
زمرہ:بھارتی مسلم شخصیات
زمرہ:تمل ناڈو کی خواتین سیاست دان
زمرہ:تمل ناڈو کے گورنر
زمرہ:ضلع پتھانم تیٹا کی شخصیات
زمرہ:عدالت عظمیٰ، بھارت کے چیف جسٹس
زمرہ:کیرلا کی خواتین سیاست دان
زمرہ:کیرلا کی معلمات
زمرہ:کیرلا کے معلمین
زمرہ:ملیالی شخصیات
زمرہ:مملکت تراونکور کی خواتین
زمرہ:مملکت تراونکور کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:بیسویں صدی کے ہندوستانی مسلمان
دلرس بانو بیگم

**دلرس بانو بیگم** (1622ء تا1657ء) آخری عظیم مغل شہنشاہ اورنگزیب عالمگیر کی پہلی اور حاکم اعلی ملکہ تھی۔ وہ پیار سے ربیعہ الدرانی کے نام سے بھی پکاری جاتی تھی۔ اورنگ آباد میں بی بی کا مقبرہ اورنگ زیب کی ماں ممتاز محل کے تاج محل سے شاندار مماثلت رکھتا ہے اس کے شوہر کی جانب سے اس کی آخری آرام گاہ کے طور پر بنوایا گیا۔

دلرس بانو ایران کے مشہور صفوی خاندان کی شہزادی کی حیثیت سے پیدا ہوئی تھی اور شاہ اسماعیل کی اولاد سے مرزا بدیع الزمان (لقب شاہ نواز) کی بیٹی تھی جو گجرات کے وائسرائے کے طور پر کام کرتے تھے۔ 1637ء میں اس کی شہزادہ محی الدین (جو بعد میں اورنگ زیب کہلایا) سے شادی ہوئی اور اس سے پانچ بچوں کی ولادت ہوئی جن میں شہزادہ محمد اعظم (جس کو اورنگ زیب نے ولی عہد مقرر کیا) نے مغل شہنشاہ کے طور پر عارضی کامیابی حاصل کی۔ ان کی اولاد میں شہزادی شاعرہ زیب النساء (اورنگ زیب کی چہیتی بیٹی)، شہزادی زینت النساء (لقب پادشاہ بیگم) اور سلطان محمد اکبر جو اورنگ زیب کا سب سے پیارا بیٹا تھا، شامل ہیں۔

دلرس بیگم کی وفات اپنے پانچویں بچے کی پیدائش کے ایک مہینہ بعد زچگی کے بخار سے ہوئی اور ام کے شوہر نے ان کی موت سے ایک سال قبل ہی اپنے بھائی سے جنگ کے بعد تخت پر برتری حاصل کی تھی۔ دلرس کی موت زچگی کے دوران ہونے والی پیچیدگی کے باعث ہونے والے بخار کی وجہ سے ہوئی۔ اس کی موت سے شہنشاہ کو شدید دکھ ہوا اور اس کا سب سے بڑا بیٹا محمد اعظم اتنا غمگین ہوا کہ اعصابی توازن برقرار نہ رکھ سکا۔ ان حالات میں شہزادی زیب النساء کی ذمہ داری بڑھ گئی۔ اس نے نئے پیدا ہونے والے شہزادے کی ذمہ داری لی اور خود کو اس کے لیے وقف کر دیا۔ ٹھیک اسی وقت شہنشاہ نے اس بنا ماں کے بچے کو بہت توجہ اور محبت دی، جلد ہی وہ شہنشاہ کا سب سے لاڈلا اور پیارا بیٹا بن گیا۔

## حوالہ جات

## مزید پڑھیے
*  Annie Krieger-Krynicki (2005)۔ *Captive Princess: Zebunissa, Daughter of Emperor Aurangzeb*۔ Oxford University Press. ۔

زمرہ:اموات بسبب زچگی
زمرہ:اورنگزیب عالمگیر کی بیویاں
زمرہ:بھارتی مسلم شخصیات
زمرہ:خاندان تیموری
زمرہ:سترہویں صدی کی ایرانی شخصیات
زمرہ:سترہویں صدی کی مغلیہ سلطنت کی شخصیات
زمرہ:سترہویں صدی کی ہندوستانی شخصیات
زمرہ:سترہویں صدی کے حکمران
زمرہ:سترہویں صدی میں ہندوستانی خواتین
زمرہ:صفوی شہزادیاں
زمرہ:مغل اشرافیہ
زمرہ:مغل ملکائیں
زمرہ:مغلیہ خاندان
زمرہ:مغلیہ سلطنت کی خواتین
زمرہ:ملکائیں
زمرہ:ویکی ڈیٹا سے مختلف مختصر وضاحت
زمرہ:ہندوستانی خاتون شاہی اقتدار
زمرہ:ہندوستانی ملکائیں
زمرہ:1622ء کی پیدائشیں
زمرہ:1657ء کی اموات

زمرہ:1620ء کی دہائی کی پیدائشیں
برکت اللہ بھوپالی

**عبد الحافظ محمد برکت اللہ** یا **مولوی برکت اللہ**(7 جولائی 1854ء - 20 ستمبر 1927ء)، جو اپنے اعزازی نام 'مولانا برکت اللہ' سے بھی جانے جاتے ہیں، ایک بھارتی انقلابی تھے۔ برکت اللہ 7 جولائی 1854ء کو بھارت کے مدھیا پردیش کے اتورا محلہ بھوپال میں 7 جولائی 1854ء کو پیدا ہوئے۔ وہ بھارت سے باہر رہ کر اپنی پرجوش تقاریر اور نمایاں اخبارات میں انقلابی تحریروں کے ذریعے تحریک آزادی میں حصہ لیتے رہے۔ وہ بھارت کو آزاد ہوتے نہیں دیکھ سکے۔ 1988ء میں بھوپال یونیورسٹی کو ان کے اعزاز میں برکت اللہ یونیورسٹی کا نام دیا گیا۔

## ابتدائی زندگی
### انقلابی پالیسی
انگلستان میں لالہ ہردیال اور راجا ہتھراس کے بیٹے راجا مہیندرا پرتاب کے ساتھ ان کے گہرے تعلقات قائم ہو گئے۔ افغان امیر اور کابل اخبار سراج الاکبر کا ایڈیٹر ان کا دوست بن گیا۔ وہ 1913ء میں سان فرانسسکو میں غدر پارٹی کے بانی بھی تھے۔ بعد میں دسمبر 1915ء میں بھارت کی صوبائی حکومت قائم ہونے پر کابل میں اس کے پہلے وزیر اعظم کی حیثیت سے تعینات کیے گئے۔ ان کے ساتھ راجا مہیندرا پرتاب صدر کے عہدے پر فائز ہوئے۔ برکت اللہ دنیا کے کئی ممالک میں بھارتی تحریک آزادی کے حق میں معاون افراد کی تلاش کے لیے ایک سیاسی مقصد کے تحت گیا اور وہاں کے مشہور رہنماؤں سے ملاقات کی۔ ان نمایاں افراد میں قیصر ولہیلم دوم، امیر حبیب اللہ خان، محمد رشید، غازی پاشا، لینن اور ہٹلر شامل تھے۔

انگلستان 1897ء میں انھوں نے مسلم حب الوطن لیگ کے اجلاسوں میں شرکت کی۔ یہاں شیامجی کرشناورما کے گرد دیگر انقلابی باشندوں سے ملے۔ ایک سال امریکا میں گزارنے کے بعد فروری 1904ء میں وہ جاپان چلے گئے جہاں ٹوکیو یونیورسٹی میں اردو کے پروفیسر کے مقرر ہوئے۔ 1906ء موسم خزاں میں برکت اللہ نے پان آریان ایسوسی ایشن تشکیل دی۔
جاپان میں سرگرمیاں:

1910ء میں انھوں نے ٹوکیو میں اسلامی بھائی چارے کا آغاز کیا۔ دسمبر میں وہ تین جاپانیوں کے اسلام لانے کا باعث بنے جن میں ان کا اسسٹنٹ، ان کے والد صاحب اور ان کی بیوی شامل تھی۔ یہ جاپان میں پہلے مسلمان کی حیثیت سے جانے جاتے ہیں۔آزاد بھارتی حکومت یکم دسمبر 1915ء کو اپنی 28 ویں سالگرہ پر پہلی جنگ عظیم کے دوران میں انھوں نے کابل، افغانستان میں بھارت کی پہلی صوبائی حکومت کا آغاز کیا۔
مولوی برکت اللہ سکرامینٹو کیلیفورنیا میں دفن ہیں.

## بیرونی روابط
* ہندوستان کے پہلے وزیر اعظم کون تھے؟... مولوی برکت اللہ
* Maulana Barkatullah materials in the South Asian American Digital Archive (SAADA)

## حوالہ جات

زمرہ:1854ء کی پیدائشیں
زمرہ:1927ء کی وفیات
زمرہ:غدر پارٹی
زمرہ:ہندو-جرمن سازش
زمرہ:بھارتی مسلم شخصیات
زمرہ:جاپان میں اسلام
زمرہ:بھوپال کے سیاست دان
زمرہ:بھارتی سیاسی مصنفین
زمرہ:انیسویں صدی کے ہندوستانی سیاست دان
زمرہ:بیسویں صدی کے بھارتی غیر افسانوی مصنفین
زمرہ:بیسویں صدی کے بھارتی سیاست دان
زمرہ:ریاستہائے متحدہ میں بھارتی تارکین وطن
زمرہ:بھارتی صدور
زمرہ:مدھیہ پردیش سے آزادی ہند کے فعالیت پسند
زمرہ:بھوپال کے مصنفین
زمرہ:بیسویں صدی کے ہندوستانی مسلمان
ریاست بسوڈا

**ریاست بسوڈا** وسطی ہندوستان میں موجود عہد استعمار کی ایک نوابی ریاست جو بھوپال ایجنسی کے تابع تھی۔ یہ ریاست مالوہ سطح مرتفع پر واقع اور چھوٹی سے رقبے پر محیط تھی، اس کا پایہ تخت گنج بسوڈا تھا۔ سنہ 1901ء کے اعداد و شمار کے مطابق ریاست کا کل رقبہ 104 کلومیٹر پر محیط اور مجموعی آبادی 4897 نفوس پر مشتمل تھی۔
ریاست گوالیار میں اسی نام سے ایک اور مقام تھا، چنانچہ اس سے ممتاز رکھنے کے لیے ریاست بسوڈا کو **حیدر گڑھ بسوڈا** بھی کہا جاتا تھا۔

## تاریخ
ریاست بسوڈا کو سنہ 1753ء میں ریاست کوروائی کے بانی محمد دلیر خان کے فرزند محمد احسن اللہ خان نے قائم کیا تھا۔ احسن اللہ خان پہلے راکھا اور پھر بہادر گڑھ (موجودہ نام اساگڑھ) میں رہے۔ لیکن مرہٹوں سے پریشان ہو کر سنہ 1753ء میں اپنے پایہ تخت کو گنج بسوڈا میں منتقل کر لیا۔ ان کی ریاست کے کچھ حصے ریاست محمد گڑھ سے متصل تھے۔ سنہ 1786ء میں ان کی وفات ہوئی۔ ریاست کے حکمران بھی محمد گڑھ اور کوروائی ریاستوں کے حکمرانوں کی طرح پشتون نژاد تھے۔ سنہ 1817ء اور 1822ء کے درمیانی عرصے میں بسوڈا پر ریاست گوالیار کا تسلط تھا۔ بعد ازاں 1822ء میں یہ ریاست انگریزوں کے زیر نگین آگئی۔ سنہ 1947ء میں ریاست کے آخری حکمران نے بھارت ڈومینین میں انضمام کے معاہدہ پر دستخط کیے۔

## حکمران
ریاست بسوڈا کے حکمرانوں نے اپنے لیے نواب کا لقب اختیار کیا تھا۔

### نوابوں کی فہرست
1753 - 1786 نواب احسن اللہ خان (وفات 1786)

1786 - 1800 نواب بقاء اللہ خان

1800 - 1817 نواب اسد علی خان (پہلی مرتبہ)

1817 - 1822 - گوالیار کا قبضہ رہا۔

1822 - 1864 نواب اسد علی خان (دوسری مرتبہ)

6 فروری 1864 - 1896 نواب عمر علی خان (پیدائش 1830ء - وفات ....)

12 جون 1896 - 2 جولائی 1929 نواب حیدر علی خان علی خان فیروز جنگ (پیدائش 1854 - وفات 19..)

1929 - 15 اگست 1947 نواب محمد ایوب علی خان فیروز جنگ (وفات: 1947)

(اب حکمران نہیں رہے) نواب مسعود علی خان

نواب کشور علی خان، موجودہ نواب
## حوالہ جات

زمرہ:1753ء میں قائم ہونے والے ممالک اور علاقے
زمرہ:1947ء میں تحلیل ہونے والی ریاستیں اور عملداریاں
زمرہ:پشتون شاہی سلاسل
زمرہ:ضلع ودیشا
زمرہ:ہندستان کی مسلم نوابی ریاستیں
زمرہ:جغرافیہ مدھیہ پردیش
زمرہ:مدھیہ پردیش کی نوابی ریاستیں
زمرہ:مدھیہ پردیش کی تاریخ
ریاست پالنپور

**ریاست پالنپور** ہندوستان کے عہد استعمار کی ایک نوابی ریاست جو پالنپور ایجنسی کی سب سے اہم ریاست سمجھی جاتی تھی۔ نواب پالنپور کو تیرہ توپوں کی سلامی دی جاتی تھی۔ سنہ 1809ء میں ریاست پالنپور برطانیہ کے زیر نگین آگیا۔ اس کا پایہ تخت پالنپور شہر تھا۔ ریاست کی اہم پیداوار گیہوں، چاول اور گنے تھے۔

## جغرافیہ
ریاست پالنپور کا کل رقبہ 4574 مربع کلومیٹر پر محیط تھا اور سنہ 1901ء میں اس کی آبادی 222627 نفوس پر مشتمل تھی، صرف پالنپور شہر میں 17800 افراد رہتے تھے۔ ریاست کی سالانہ آمدنی پچاس ہزار یورو تھی۔

## تاریخ
سنہ 1370ء میں ریاست پالنپور کی بنیاد پڑی۔ اس ریاست کے حکمران پشتون لوحانی قبیلہ سے تعلق رکھتے تھے۔ قبل ازیں یہ خاندان بارہویں صدی عیسوی میں بہار میں تھا اور وہاں سلطان کا لقب اختیار کرکے حکمرانی کرتا تھا۔ پالنپور گھرانے کے بانی ملک خرم خان نے چودھویں صدی عیسوی کے اواخر میں بہار کو خیرباد کہا اور منڈور کے وشال دیو کی خدمت میں رہنے لگے۔ کچھ ہی عرصے بعد ملک خرم کو سون گڑھ کا عامل بنا دیا گیا۔ تاہم یہ خاندان اورنگ زیب عالمگیر کی وفات کے بعد اٹھارہویں صدی عیسوی کی ابتدا میں مغلیہ سلطنت کے عدم استحکام کے دور میں مشہور ہوا۔ جلد ہی اس ریاست پر مرہٹوں کا تسلط قائم ہو گیا۔ اس حالت میں لوحانیوں نے مرہٹوں کے خلاف برطانوی ایسٹ انڈیا کمپنی سے مدد چاہی اور بالآخر سنہ 1817ء میں انگریزوں سے معاہدہ کرکے ان کے زیر نگین آگئے۔ اس کے ساتھ دوسری ریاستوں پر بھی انگریزوں کی عمل داری قائم ہو چکی تھی۔ سنہ 1949ء میں ریاست پالنپور بھارت ڈومنین میں ضم ہو گیا۔

## حکمران
ریاست پالنپور کے فرماں رواؤں کا تعلق پشتون قبیلے لوحانی سے تھا۔ تمام فرماں وراؤں نے اپنے لیے "دیوان" کا لقب استعمال کیا بجز آخری دو حکمرانوں کے، وہ نواب کا لقب استعمال کرنے لگے تھے۔

## حوالہ جات

## بیرونی روابط
* 
* Heraldry of the princely states of Gujarat

زمرہ:1370ء میں قائم ہونے والے ممالک اور علاقے
زمرہ:1948ء میں تحلیل ہونے والی ریاستیں اور عملداریاں
زمرہ:بمبئی پریزیڈنسی
زمرہ:پشتون شاہی سلاسل
زمرہ:ضلع بناسکانتھا
زمرہ:گجرات کی نوابی ریاستیں
زمرہ:ہندستان کی مسلم نوابی ریاستیں
زمرہ:1949ء میں تحلیل ہونے والی ریاستیں اور عملداریاں
زمرہ:ہندوستان میں چودہویں صدی کی تاسیسات
زمرہ:بھارت میں 1948ء کی تحلیلات
زمرہ:ایشیا میں 1370ء کی دہائی کی تاسیسات
زمرہ:توپوں کی سلامی والی نوابی ریاستیں
آبراہ

تصغیر|آبراہ
**آبراہ** یا **آب گذر** یعنی پانی کی گذرگاہ یا راستہ ہے۔ دور جدید میں شہروں کو آب رسانی پائپوں کے ذریعے ہوتی ہے۔ اہل روم نے زمانہ قبل از مسیح میں دور دراز آبی ذخیروں سے شہروں کو آب رسانی کا ایسا نظام وضع کیا جو آج عجائبات عالم میں شمار ہوتا ہے۔ چونکہ اہل روم کے پاس اس وقت ایسی دھات یا ہنرمندی نہ تھی جس سے پائپ بنا لیے جاتے اس لیے وہ پانی کے اصل منبعوں سے شہروں تک پانی کھلی زمینی گذرگاہوں کے ذریعے یا بہتے پانی کے قدرتی و مصنوعی نالوں سے گذارتے تھے جن کو آبراہ کہتے ہیں۔ ایسی صورت میں پانی بہنے کا اصول وہی قدرتی تھا کہ پانی اپنی سطح ہموار رکھتا ہے اور ہمیشہ نشیب کی جانب گرتا ہے۔ مشکل اس وقت پیش آتی جب رستے میں کوئی گہری وادی آجاتی۔ اس مشکل کا حل محراب دار پل تعمیر کر کے کیا گیا جن کو اوپر سے نالہ یا نہر نما بنا دیا جاتا تاکہ پانی گذرتا رہے اور یہی محرابی پلوں پر بنی آبراہیں آج عجائبات ہیں۔
روم کو پانی لے جانے والی پہلی آبراہ 312 ق م میں کلاڈیس نے تعمیر کی جو گیارہ میل لمبی تھی۔ اس کے بعد سے مسیحیت کے دور تک کئی آبراہیں تعمیر کی گئیں جن کی تعداد گیارہ تک پہنچ گئی۔ جن میں سے بعض کی لمبائی ساٹھ میل تک تھی۔ کچھ آبراہیں بہت زیادہ بلند بنانا پڑیں جس کے لیے رومی انجئنیروں نے محرابوں کی ایک سے زیادہ قطاریں اوپر نیچے بنائیں۔ مسالے کے لیے آتش فشانی راکھ استعمال کی گئی اس راکھ کی خاصیت یہ ہے کہ پانی میں سخت پتھر کی مانند ہو جاتی ہے۔
روم کی گیارہ آبراہوں میں سے بیک وقت بائیس کروڑ گیلن پانی روزانہ فراہم ہو سکتا تھا۔ رومیوں نے آبراہ بنانے کے فن کو نقطہ کمال تک پہنچادیا۔ چھ میل لمبی آبراہ ایکوا مارسیا اور نو میل لمبی ایکواکلاڈیا کے آثار گواہی دے رہے ہیں کہ رومیوں نے 2000 سال قبل فن معماری کے جو کا رہائے نمایاں سر انجام دیے وہ رہتی دنیا تک یاد رکھے جائیں گے۔

## حوالہ جات

## کتابیات

* Sextus Julius Frontinus, *[http://www.uvm.edu/~rrodgers/Frontinus.html De Aquaeductu Urbis Romae]* (*On the water management of the city of Rome*), Translated by R. H. Rodgers, 2003, University of Vermont
* Aqueduct entry from Encyclopædia Britannica Eleventh Edition
* Chanson, H. (2002). Certains Aspects de la Conception hydrauliques des Aqueducs Romains. ('Some Aspect on the Hydraulic Design of Roman Aqueducts.') Journal La Houille Blanche, No. 6/7, pp.&nbsp;43–57 (ISSN 0018-6368)
* Chanson, H. (2008). "The Hydraulics of Roman Aqueducts: What do we know? Why should we learn?" in Proceedings of World Environmental and Water Resources Congress 2008 Ahupua'a, ASCE-EWRI Education, Research and History Symposium, Hawaii, USA, Invited Keynote lecture, 13–16 May, R.W. Badcock Jr and R. Walton Eds., 16 pages ()

زمرہ:آب
زمرہ:آبراہیں
زمرہ:راستے
زمرہ:عمارات و ساخات بلحاظ قسم
زمرہ:فراہمی آب
زمرہ:فراہمی آب تحت الساخت
زمرہ:قدیم ایجادات
زمرہ:نہریں
زمرہ:ویکی ڈیٹا سے مطابقت رکھنے والی مختصر تفصیل
زمرہ:اقسام عمارات
زمرہ:پل
اسٹینوسیریئس ایروکا

**اسٹینوسیریئس ایروکا** یا ***Stenocereus eruca***, کو عام طور پر رینگنے والا شیطان کیکٹس بھی کہتے ہیں۔ یہ کیکٹس شمال مغربی میکسیکن ریاست باجا کیلیفورنیا سر میں پایا جاتا ہے

## حوالہ جات

زمرہ:ویکی ڈیٹا سے مختلف مختصر وضاحت
این اے-48 (اسلام آباد-3)

**حلقہ ** پاکستان کے ایوان زیریں پاکستان (قومی اسمبلی) کے لیے ایک انتخابی حلقہ ہے۔ 

## انتخابات 2008

ڈاکٹر طارق فضل شیر چوہدری نے انتخابات 2008 میں کامیابی حاصل کی اور قومی اسمبلی کے رکن بن گئے۔

## انتخابات 2013
عام انتخابات 2013، 11 مئی 2013 کو منعقد ہوئے۔

نتیجہ  پاکستان مسلم لیگ (ن) کے **ڈاکٹر طارق فضل چوہدری** نے 95701 ووٹ حاصل کر کامیابی حاصل کی۔
## عام انتخابات 2018ء

## عام انتخابات 2024ء

پاکستان کی قومی اسمبلی کے اگلے عام انتخابات 8 فروری، 2024ء کو منعقد ہوں گے۔

## حوالہ جات

## بیرونی روابط
* http://www2.ecp.gov.pk/vsite/ElectionResult/Default.aspx%20Election%20result's%20official%20website الیکشن کے نتائج]

زمرہ:اسلام آباد اور قبائلی علاقہ جات کے انتخابی حلقے
زمرہ:پاکستان کے انتخابی حلقے
زمرہ:پاکستانی انتخابات نامکمل
زمرہ:قومی اسمبلی پاکستان کے انتخابی حلقے
زمرہ:پاکستان کے نامکمل مضامین
زمرہ:اسلام آباد کے قومی اسمبلی کے انتخابی حلقے
ایچ ایم قسیم

ایچ-ایم قسیم (محمد قسیم جنھیں **ایچ ایم قسیم** بھی کہا جاتا ہے) (1900ء تا 1986ء) تامل میں پیدا ہوئے۔ وہ ایک کاروباری شخص اور پونڈیچری کے میئر تھے۔ انھوں نے 15 ستمبر 1956ء سے 3 نومبر 1961ء تک بطور میئر خدمات سر انجام دیں ۔ اس عرصے میں پونڈیچری بھارت سے ملحق تھا۔
## ذاتی زندگی
ایچ-ایم قسیم محمد حنیف کے کے گھر پیدا ہوئے۔ ایچ-ایم قسیم کے والد محمد حنیف پونڈیچری کے ڈپٹی میئر تھے۔ ایچ-ایم قسیم کا بڑا بیٹا سی-ایم اشرف پونڈیچری کی قانون ساز اسمبلی میں سات بار منتخب ہوا اور 1964ء سے 1999ء میں اپنی موت تک پونڈیچری کے اسمبلی انتخابات میں شامل رہا۔
سی-ایم اشرف اپنی زندگی میں پونڈیچری قانون ساز اسمبلی کا وزیر اور پونڈیچری کا میئر بھی رہا۔ سی-ایم اشرف ان 155 لوگوں میں سے ایک تھے جنھیں تامرا پترس سے نوازا گیا۔

ایچ-ایم قسیم ایک کاروباری شخص تھے جنھوں نے فرانسیسی اور بھارتی دور حکومت میں سیاست میں بھی بڑا سرگرم کردار ادا کیا۔ وہ فرینچ پونڈیچری کے ان 14 اہم سیاست دانوں میں سے تھے جنھوں نے فرانسیسی حکومت کو کھلے ٹیلی گرام لکھے۔
جن میں فرانسیسی حکومت کو ملک حوالے کرنے اور پونڈیچری اور بھارت میں فرانسیسی بستیوں کو ہندوستانی یونین کے حقائق اور منطقی انتخاب کے حوالے سے زور دیا۔ ان 14 سیاست دانوں میں ایچ-ایم قسیم، کروندھیرا مدالیار، بالاسبارامانین، دیواسیماگانے، رتناسباباتھی، تھناراجا، ایمونیل ٹیٹا، سیناتھا مدالیار، آروکیانادن، وینکاتاسامے ریدیار، رتنام چیتیار، لکشمی نارائنا ریدیار، وینکاتابوبا ریدیار اور تھیاگاراجا نیاکار شامل تھے۔ان کی کوششوں کی وجہ سے پونڈیچری کی آزادی تحریک کو تقویت ملی۔
مدت ملازمت
- 26 جون 1946ء سے لے کر 27 اکتوبر 1948ء ڈپٹی میئر
- 27 اکتوبر 1948ء سے لے کر 30 مارچ 1954ء ڈپٹی میئر
- 30 مارچ 1954ء سے لے کر 22 اکتوبر 1954ء میئر
- 22 اکتوبر 1954ء سے لے کر 18 نومبر 1954ء
صدر میونسپل کمیٹی
-19 نومبر 1954ء سے لے کر 10 اگست 1955ء نائب صرف میونسپل کمیٹی
-10 اگست 1955ء سے لے کر 15 ستمبر 1956 ڈپٹی میئر
- 15 ستمبر 1956 سے لے کر 3 نومبر 1961ء میئر

پونڈیچری میں ایک چھوٹی سی دکان کو جناب ایچ-ایم قسیم انگاڑی کا نام دیا گیا۔

## حوالہ جات

زمرہ:1900ء کی پیدائشیں
زمرہ:1986ء کی وفیات
زمرہ:بیسویں صدی کی بھارتی کاروباری شخصیات
زمرہ:بیسویں صدی کے بھارتی سیاست دان
زمرہ:بھارتی مسلم شخصیات
زمرہ:تاریخ پدوچیری
زمرہ:فرانسیسی ہند
زمرہ:ویکی ڈیٹا سے مختلف مختصر وضاحت
مجاور اور مسافر

عملیات کی ایک اصطلاح اور ایک عمل جس میں دو سکے استعمال ہوتے تھے   ایک روپے کا اور ایک آٹھ آنے کا دونوں سکوں کو دریا کے دونوں کناروں پر آمنے سامنے دفن کر کے چالیس روز تک ایک  عمل کرنا ہوتا تھا  اکتالیسویں روز دونوں سکے کسی ایک گڑھے میں اکٹھے ہوجاتے  جو سکہ اپنے گڑھے سے دوسرے گڑھے میں منتقل ہوجاتا اسے مسافر کہتے اور جو اپنے گڑھے میں موجود رہتا اسے مجاور کہا جاتا۔ اب عامل دونوں کو لے کر آ جاتا اور مجاور کو انتہائی حفاظت سے رکھتا  کیونکہ اس کی خاصیت یہ ہوتی کہ وہ  اپنی جگہ قائم رہتا تھا اور مسافر کو  اپنے پاس لانے کی صلاحیت کا حامل ہوتا جبکہ مسافرکوبازار میں  خرچ کرتا کچھ ہی دیر میں وہ سکہ واپس عامل کے پاس  یعنی جہاں مجاور رکھا ہوتاپہنچ جاتا اور یوں وہ اسے بار بار استعمال کرتا رہتا تھا۔ ہر بار کے استعمال پر ایک مخصوص رقم صدقہ کرنا ہوتی تھی۔سکے کی واپسی کی ایک شرط یہ تھی کہ وہ ہاتھ میں پکڑا ہوا یا رومال وغیرہ میں بندھا ہو ا نہ ہو بلکہ کھلا رکھا ہوا ہو۔

## حوالہ جات

## حوالہ جات
تلبیس

اصطلاح  میں کسی چیز کو اس کی حقیقت کے بر عکس ظاہر کرنا تلبیس کہلاتا ہے۔ قران مجید میں ارشاد خداوندی ہے ‘ ولا تلبسوا الحق بالباطل‘ اور حق کو باطل کے ساتھ نہ ملاو۔ حضرت داتا علی ہجویری رحمۃ اللہ علیہ فرماتے ہیں ‘جب ایک گروہ میں سے کوئی آدمی اچھی خصلتوں کو بری صفات سے پوشیدہ کرتا ہے تو اس کے اس عمل کو تلبیس کہتے ہیں۔

## حوالہ جات

## حوالہ جات
اجازہ

رخصت، اجازت، علم حدیث کی ایک اصطلاح، جس کے معنی ہیں ‘ اپنے علم حدیث کو آگے پہنچانے کی اجازت دینا ‘۔ اس میں یہ مفہوم بھی شامل ہے کہ اجازۃ حاصل کرنے والا، اجازۃ دینے والے کا نام بھی بطور سند کے پیش کرے اس کے لیے ضروری نہیں کہ دونوں کی ملاقات بھی ہو، گویا اجازۃ تحریری بھی ہو سکتی ہے۔

احادیث کو تدوین کرنے کے بعد ان میں تحریف کا پہلو بہت کم ہو گیا ہے اور ایسی صورت میں روایت نقل کرنے کی اجازت کی اب صرف ایک اعزازی حیثیت رہ گئی ہے۔

عملی طور پر اجازۃ کی روایت اتنی آگے بڑھی کہ لوگوں نے علما کو سر بازار گھیر کر اجازے حاصل کرنا شروع کر دیے یہاں تک کہ مسافر علما کو بھی نہیں چھوڑا جاتا تھا اس پر نوبت یہاں تک پہنچی کہ علما نے وصیتیں شروع کر دیں کہ ان کی بیان کردہ احادیث کو روایت کرنے کا اجازۃ تمام مسلمانوں کو حاصل ہے۔

عِلْمِ حدیث کا ایک قاعِدَہ ہے کہ مُحَدِّثِیْنِ کرام اپنے شاگردوں کو یا جن کو حدیثِ پاک بیان کریں ، اُن کو سَنَدِ حدیث کی اجازت دیتے ہیں اور یہ اُصُول ہے جس کو یہ اجازت حاصِل نہ ہو ، وہ اُس حدیثِ پاک کو اپنی سَنَد سے بیان نہیں کر سکتا۔ یہ ایک اُصُول کی بات ہے اور اس اُصُول کی تفصیلات ہیں ، جنھیں عُلَمائے کرام ہی بہتر سمجھتے ہیں۔

اجازے عمومانثر میں سیدھے سادھے اسلوب میں لکھے جاتے تھے۔ بعد ازاں رنگین اور مرصع اسلوب کو استعمال کیا جانے لگا ۔ کئی اجازے منظوم صورت میں بھی لکھے گئے۔

اجازت کی ضرورت احادیث کی روایت کے لیے ہوتی ہے، یعنی: اگر کسی نے کسی محدث سے حدیث نہیں پڑھی ہے اور وہ اُس کی سند سے احادیث روایت کرنا چاہتا ہے اور محدث اُس طالب کی استعداد وصلاحیت کی بنا پر اُسے اپنی سند سے احادیث روایت کرنے کی اجازت دے دیتا ہے تو اس اجازت کی بنا پر وہ شخص، شیخ کی سند سے احادیث روایت کرسکتا ہے اور اگر کسی نے باقاعدہ کسی محدث سے احادیث پڑھی ہوں تو یہ پڑھنا اجازت کو متضمن ہے، الگ سے مستقل اجازت کی ضرورت نہیں اور کسی محدث سے حدیث پڑھنے کے لیے صراحتاً پڑھنے کی اجازت ضروری نہیں، اس کے لیے درس میں شرکت کی اجازت کافی ہے۔

## حوالہ جات

زمرہ:اسلامی اصطلاحات
زمرہ:اسلامی تعلیم
زمرہ:حدیث
زمرہ:شریعت اسلامی میں عربی الفاظ اور جملے
زمرہ:علوم حدیث
زمرہ:عرب ایجادات
زمرہ:فقہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:اعلیٰ تعلیم
بقا و فنا

تصوف کی اصطلاح، جو دراصل دو متضاد اور مختلف اصطلاحوں پر مشتمل ہے۔ لیکن دونوں ایک دوسری کی تکمیل کرتی ہیں۔ لغوی اعتبار سے بقاء و فناء کے معنی اور تصوف کے معنی میں فرق ہے۔ لغت کے اعتبار سے بقاء کی تین قسمیں ہیں۔

اول:۔ وہ بقاء کہ کسی چیز کا اول بھی فناء میں ہو اور آخر بھی فناء میں ہو جیسا کہ یہ عالم ناسوت کہ ابتدا میں بھی نہ تھا انتہا میں بھی نہ ہو گا اور فقط اس وقت باقی ہے۔ اور پابند مکان و زمان ہے۔

دوم:۔ دوسرے وہ بقا کہ پہلے کبھی نہ تھی اور بعد میں موجود ہو گئی اور پھر کبھی فانی نہ ہوگی۔ جیسے بہشت، جہنم اور عالم عقبیٰ کے رہنے والے کہ ابتدا میں نہ تھے نیست سے ہست ہوئے اور ان کی ہستی پھر فناء یا نیست نہ ہوگی۔

سوم:۔ وہ بقاء جو ازل سے ہے اور ابد تک رہے گی یعنی کوئی زمانہ ایسا نہ ہوا کہ وہ نہ تھی نہ کوئی وقت ایسا آئے گا کہ وہ نہ ہو وہ پابند مکان و زمان بھی نہیں۔ وہ ذات حق اور اس کی صفات ازلی و ابدی کی بقاء ہے وہ اپنی صفات کے ساتھ قدیم ہے اور اور اس کی بقاء سے مراد اس کا ہمیشہ رہنا ہے۔ کوئی بھی اس کی صفات میں اس کے ساتھ شریک نہیں۔

قرآن کریم میں ایک مقام پر یہ دونوں لفظ ایک ساتھ اس طرح بیان ہیں ” کل من علیها فان و یبقی وجه ربک ذوالجلال و الاکرام ” یعنی ‘ جو کچھ بھی ہے فناء ہو جانے والا ہے اور صرف تیرے پروردگار کی ذات کو بقاء ہے۔ جو بڑی ہی شان اور بزرگی والا ہے ‘۔

گویا فناء کا علم یہ ہے کہ انسان جان لے کہ دنیا و مافیہا فانی ہے۔ اور بقاء کا علم یہ ہے کہ اللہ رب العزت کی ذات کو سدا بقاء ہے اور جسے وہ چاہے جیسا کہ عالم عقبیٰ وغیرہ۔

لیکن اہل طریقت کی اصطلاح میں فناء و بقاء یہ ہے کہ جب جہالت ہو جائے تو ضرور علم باقی ہوتا ہے اور جب معصیت ہو تو ضرور طاعت باقی رہتی ہے۔ اور جب بندہ اپنی بندگی کا علم حاصل کر لیتا ہے تو ذکر حق کی بقاء سے اس بندے کی غفلت فناء ہو جاتی ہے۔ فناء و بقاء ان کے نزدیک برے اوصاف کو ساقط کر کے نیک صفات پر قائم رہنا ہے۔

حضرت داتا گنج بخش علی ہجویری رحمۃ اللہ علیہ کے مطابق ” فناء و بقاء ” کی اصطلاح نافذ کرنے والا سعید الخزار ہے۔ ان کے بقول فناء سے مراد بندہ کو اپنی بندگی کو دیکھنے سے فانی ہو جانا اور بقا سے مراد بندہ کا مشاہدہ الہٰی کے ساتھ باقی رہنا ہے۔

## حوالہ جات

## حوالہ جات

زمرہ:اصطلاحات تصوف
انا ساگر جھیل

**انا ساگر جھیل** ہندوستانی ریاست راجستھان کے شہر اجمیر میں واقع ایک مصنوعی جھیل جسے پرتھوی راج چوہان کے دادا انا جی چوہان نے 1135 عیسوی سے 1150 عیسوی کو دوران مقامی آبادی کہ مدد سے بنوایا۔ ساگر ہندی میں سمندر کو کہتے ہیں اور چونکہ اسے انا جی چوہان نے بنوایا اس لیے اس کا نام انا ساگر ہوا۔ انا ساگر ہندوستان کی چند خوبصورت جھیلوں میں سے ایک ہے۔ مغل شہنشاہ نور الدین محمد جہانگیر نے یہاں   ایک باغ   دولت باغ کے نام سے بنوایا اور شاہ جہان نے یہاں ایک بارہ دری تعمیر کروائی  ۔ اس جھیل کا رقبہ 13 کلومیٹر ہے۔ اور وسط میں ایک جزیرہ ہے جہاں کشتی سے پہنچا جا سکتا ہے۔ قریبی پہاڑی پر ایک سرکٹ ہاؤس ہے جو برطانوی عہد میں سرکاری رہائش گاہ  کے طور پر استعمال ہوتا تھا۔

یہ وہی انا ساگر ہے جو  سلطان الہند خواجہ معین الدین  جشتی اجمیری رحمۃ اللہ علیہ کے  کوزے میں سما گیا تھا۔ یہ واقعہ بہت مشہور ہے میں مختصرا ذکر کر دیتا ہوں کہ ایک بار آپ نے اپنے ایک خادم کو پانی لانے کو کہا  جب خادم انا ساگر پہنچا تو دیکھا کہ وہاں راجپوت سپاہیوں کا پہرہ ہے جب اس نے پانی لینا چاہا تو سپاہیوں نے کہا کہ تم  یہاں سے پانی نہیں لے سکتے خادم نے واپس آ کر ساری صورت حال  خواجہ معین الدین  جشتی اجمیری رحمۃ اللہ علیہ کے گوش گزار کی اس پر آپ نے فرمایا یہ میرا کوزہ لے جاؤ اور ان سے کہو کہ ہم زیادہ پانی نہیں لیتے صرف یہ کوزہ بھرنے کی اجازت دے دو ۔ خادم کوزہ لے کر وہاں پہنچا اور اجازت طلب کی سپاہیوں نے  سوچا ایک کوزہ  ہی تو ہے   لیجانے دو انھوں نے اجازت دے دی اور ساتھ یہ بھی کہا کہ بس یہی ایک کوزہ اس کے بعد پانی لینے نہ آنا ،جب خادم نے کوزہ پانی میں ڈال کر نکالا تو 13 کلومیٹر پر پھیلا  انا ساگر کوزے میں سما چکا تھا۔

## حوالہ جات

زمرہ:اجمیر میں سیاحتی پرکشش مقامات
زمرہ:بھارت کے دلدلی علاقہ جات
زمرہ:کامنز زمرہ جس کا ربط ویکی ڈیٹا پر ہے
زمرہ:آریہ سماج
زمرہ:ہندوؤں کے مقامات زیارت
زمرہ:جغرافیہ راجستھان کے نامکمل مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندوستان میں ہندو یاتریوں کے مقامات
زمرہ:بھارت کی مصنوعی جھیلیں
زمرہ:بھارت کی جھیلیں
چین میں ہندو مت

**چین میں ہندومت** پر عمل پیرا بہت کم لوگ ہیں۔ موجودہ چینی سماج میں ہندومت بہت ہی محدود ہو گیا ہے۔ لیکن قدیم مخطوطات سے پتہ چلتا ہے کہ عہد وسطی میں ہندو دھرم چین کے الگ الگ صوبوں میں موجود تھا۔ لیکن بدھ مت کے پھیلاؤ سے پورے ملک میں ہندو اثر کم ہوا۔ قدیم ہندوستانی ویدک رسم و رواج اور روایات چین میں بہت مقبول تھیں جیسا کہ یوگا اور گیان دھیان۔ کچھ مقامی باشندے ہندو دیوتاؤں مثلاً شیو، وشنو، گنیش اور کالی کی پوجا کرتے ہیں۔

قرون وسطی میں تمل تاجروں کے ذریعے ہندو سماج نے جنوبی اور جنوب مشرقی چین میں بہت ترقی کی۔ اس کے ثبوت کو آنجو اور فجیان صوبوں کے ہندو مندروں اور دیگر آثار سے ملتے ہیں۔ ہانگ کانگ میں بھی ترقی پزیر چھوٹا ہندو سماج ہے۔

## تاریخ
قدیم چینی مذہب پر ہندومت کے کچھ اثرات تھے جن میں شش فلاسفی، یوگا اور اسٹوپا (مشرقی ایشیا میں یہی اسٹوپا پگوڈا میں بدل گئے) شامل ہیں۔ حالانکہ ہندو دھرم چین میں زیادہ مقبولیت کا حامل نہیں رہا۔ بدھ مت اور کنفیوشس مت کو بہت زیادہ پزیرائی اور مقبولیت ملی۔ جبکہ تبت میں کچھ مخالفت بھی تھی۔

چین میں ہندومت کی مختصر تہذیب یا سماج رہا ہے جو زیادہ تر جنوبی اور مشرقی چین میں تھا۔ تیرہویں صدی کی چینی اور تمل زبان کی کندہ کاریاں شیو مندر کی باقیات سے دستیاب ہوئی ہیں جو ممکنہ طور پر جنوبی بھارتی طرز کے مندروں میں سے ہوگا۔

ہنومان کے بارے میں کچھ اسکالروں کا خیال ہے کہ وہ چینی دیو مالا کے کردار سن ووکانگ کا اصل ہے۔ چار بہشتی بادشاہ لوک پالوں سے ماخوذ ہیں۔ اور

یکش (夜叉 کا کردار بھی ہندو تاریخ سے متاثر ہے۔ یہ عقیدہ ہے کہ چین میں یکش سددھرم پنڈریک سوتر کے ذریعہ آیا، جسے 290 ق م میں دھرم رکش نے چینی زبان میں ترجمہ کیا۔ چینی دیومالا کا بہت سا حصہ اور کردار ہندومت سے متاثر ہیں۔
## حوالہ جات

## بیرونی روابط
* http://acc6.its.brooklyn.cuny.edu/~phalsall/texts/chinrelg.html
* http://www.religionfacts.com/chinese_religion/history.htm
* http://www.friesian.com/six.htm
* http://hinduwebsite.com/hinduism/h_buddhism.htm
* https://web.archive.org/web/20060827153514/http://www.hindu.org/publications/frawley/yogabuddhism.html
* Siva Temple in China
* Hare Krishna - ISKCON Hong Kong Center
* 象神金殿

زمرہ:چین میں ہندومت
زمرہ:ایشیا میں ہندومت
زمرہ:ہندومت بلحاظ ملک
زمرہ:ویکی ڈیٹا سے مختلف مختصر وضاحت
افغانستان میں ہندومت

[تصغیر|بائیں|[مکھ لنگ (ایک چہرے والی شیولِنگ)، افغانستان]]

تصغیر|بائیں|کابل عجائب گھر کا مجسمہ
**افغانستان میں ہندومت** کے پیروکار بہت کم ہیں۔ ان کی تعداد اندازہً 1،000 کے قریب ہے۔ یہ لوگ زیادہ تر کابل اور افغانستان کے دیگر اہم شہروں میں رہتے ہیں۔

افغانستان پر اسلام کی جانب سے کی گئی فتح سے پہلے یہاں کی عوام بہت مذہبی تھی۔ ہندو اور بدھ مت کے پیروکار زیادہ تھے۔ گیارہویں صدی میں تمام ہندو مندروں کو تباہ کر دیا گیا یا مساجد میں تبدیل بدل دیا گیا تھا۔

## تاریخ
[تصغیر|بائیں|[کوشان سلطنت کے بادشاہ کنشک دوم اور بھگوان شیو کے سونے کے دینار]]
ہندومت کے آغاز کے حوالے سے کوئی قابل بھروسا معلومات نہیں ہے، پر مؤرخین کا ماننا ہے کہ قدیم دور میں جنوبی ہندوکش ثقافتی طور پر وادیٔ سندھ کی تہذیب کے ساتھ منسلک تھا۔ بہت سے مؤخین کا کہنا ہے کہ 330 ق م میں سکندر اعظم اور ان کی یونانی فوج کے آنے سے قبل افغانستان ہخامنشی سلطنت کے ماتحت تھا اور اس میں قدیم آریاناؤں آباد تھے۔ تین سال کے بعد سکندر کے جانے کے بعد یہ (افغانستان) سلوقی سلطنت کا حصہ بن گیا۔ 305 قبل-عام زمانہ میں
سلوقی موریائی جنگ کے نتیجے میں سلوقی سلطنت ہندوکش کے جنوبی علاقے سے ہاتھ دھو بیٹھی اور موریا سلطنت اس پر قابض ہو گئی۔

پانچویں اور ساتویں صدی کے درمیان میں جب چینی سیاح فاہیان، سئنگ ین اور ہیون سانگ نے افغانستان کا سفر کیا، انھوں نے کئی سفر نامے لکھے، جن میں افغانستان کے متعلق معتبر معلومات تھیں۔ انھوں نے کہا کہ شمال میں دریائے آمو اور دریائے سندھ کے درمیان کے حصوں میں بدھ مت کی پیروی ہوتی تھی۔ تاہم، انھوں نے ہندومت کے حوالے سے زیادہ بحث نہیں کی پر سئنگ ین نے اس متعلق بات کی تھی کہ ہفتھالی (hephthalite) حکمرانوں نے کبھی بدھ مت کو تسلیم نہیں کیا اور ان حکمرانوں نے ”جعلی دیوتاؤں کا پرچار کیا اور اپنی خوراک کے لیے حیوانوں کا قتل کیا“۔ چینی بھکشو بدھ مت کے ساتھی تھے۔ ممکن ہے کہ کسی اور مذہب کے موضوع پر لکھنا میں ان سیاحوں کو دلجسپی نہیں تھی۔ اس کے علاوہ فوجی رہنماؤں اور لٹیروں کی وجہ سے افغانستان جانا خطرے سے خالی نہیں تھا۔

## مزید دیکھیے

* ہندومت بلحاظ ملک
* افغانستان میں مذہب
* فغانستان میں سکھ مت
* فغانستان میں بدھ مت

## حوالہ جات

## بیرونی روابط
* www.afghanhindu.info
* امریکا کی افغان ہندو ایسوسی ایشن
* ہندوؤں نے افغاستان چھوڑ دیا، ہندوستان ٹوڈے، 2 اپریل 1994ء
* ''کندہ کاری افغانستان میں ہندو حکمرانی پر روشنی ڈالتی ہے'' ، انڈین ایکسپریس 5 جنوری 2010

زمرہ:افغانستان میں ہندومت
زمرہ:آثار قدیمہ افغانستان
زمرہ:افغانستان کی قدیم تاریخ
زمرہ:افغانستان میں مذہب
زمرہ:ایشیا میں ہندومت
زمرہ:تاریخ افغانستان
زمرہ:ہندومت بلحاظ ملک
زمرہ:ہندومت اور اسلام
زمرہ:ویکی ڈیٹا سے مختلف مختصر وضاحت
رام دیو پیر

***رام دیو پیر*** () یا ***بابا رام دیو*** () (یا ***رام دیو جی***, ***رام دیو پیر***, ***رام شاہ پیر***) (1352- 1385 عیسوی) (وکرم سمونت 1409-1442) بھارتی ریاست راجستھان کے ایک لوک دیوتا ہیں۔ وہ چودہویں صدی کے ایک حکمران تھے، کہا جاتا یے کہ ان کے پاس معجزانہ طاقتیں تھیں جن سے وہ معاشرے کے مظلوم و غریب لوگوں کی مدد کیا کرتے تھے۔ آج بھارت کے بہت سے لوگ ان کو اپنا اشٹ دیو مان کر پوجتے تھے۔

## پس منظر
رام دیو کو وشنو کا اوتار سمجھا جاتا ہے۔ بادشاہ اجمل نے چھاہن بارو گاؤں کے پامجی کی بیٹی ملکہ منال دیوی سے شادی کی۔ شادی کے بعد بدقسمی سے انھیں کوئی اولاد نہیں ہوئی تو بے اولاد بادشاہ نے بھگوان وشنو نے اولاد مانگی۔ جس کے نتیجے میں ان کے دو بیٹے ہوئے، بڑا ”ویرام دیو“ اور چھوٹا بیٹا ”رام دیو“۔ رام دیو کی پیدائش وکرم سمونت تقویم کے بھادرپد شُکل دوج کے دن 1409 میں ضلع باڑمیر کے رامدیریہ، اُنڈو-کاشمیر میں ہوئی۔ رام دیو جی ایک تومر تھے۔

مسلمان رام دیو کو ”رام شاہ پیر“ کہہ کر پکارتے ہیں اور انھیں اللہ کا ولی مانتے ہیں۔ کہا جاتا ہے کہ ان کے پاس معجزانہ طاقتیں تھیں اور ان کی شہرت کی چرچے بہت دور دور تک تھے۔ ان کے متعلق ایک مشہور روایت ہے کہ مکہ سے پانچ پیر رام دیو کی طاقتوں کا امتحان لینے آئے تھے۔ رام دیو نے پہلے ان کو خوش آمدید کہا اور پھر ان کو دوپہر کے کھانے کی دعوت دی۔ لیکن پیروں نے یہ کہہ کر انکار کر دیا کہ وہ اپنے ذاتی برتنوں میں کھائیں گے جو مکہ میں پڑے ہیں۔ اس پر رام دیو مسکرائے کہا کہ دیکھو آپ لوگوں کے برتن آ رہے ہیں اور ان پیروں نے دیکھا کہ ان کے برتن ہوا میں اڑتے ہوئے مکہ سے آ رہے تھے۔ جب وہ پیر ان کی قابلیت اور طاقتوں کے قائل ہو گئے تو انھوں نے ان کا احترام کیا اور ان کو رام شاہ پیر کا نام دیا۔ جو پانچ پیر ان کی طاقتوں کا امتحان لینے آئے تھے وہ ان کی طاقتوں سے بہت متاثر ہوئے اور انھوں نے ان کے ساتھ رہنے کا فیصلہ کیا اور ان پانچوں کی سمادھی بھی رام دیو کی سمادھی کے قریب ہے۔
## مزید دیکھیے
* راما پیر مندر

## حوالہ جات

## بیرونی روابط
* رام پیر دھم
* امرت اکشے دھم
* بابا رام دیو پرچہ

زمرہ:بھارت میں درگاہیں
زمرہ:بھارت میں صوفی مزارات
زمرہ:تیرہویں صدی کی شخصیات
زمرہ:تیرہویں صدی کے حکمران
زمرہ:چودہویں صدی کی شخصیات
زمرہ:چودہویں صدی کے حکمران
زمرہ:راجھستان کے لوک دیوی و دیوتا
زمرہ:علاقائی ہندو دیوتا
زمرہ:ہندومت اور اسلام
زمرہ:ایشیا میں چودہویں صدی کے حکمران
زمرہ:ویکی ڈیٹا سے مختلف مختصر وضاحت
زمرہ:1385ء کی وفیات